words: ( 3 ) ΠΡΑΞΗ ΔΙΟΙΚΗΤΗ ΑΡΙΘΜ . 2463/13.6.2000 Τροποποίηση της ΠΔ / ΤΕ 2458/1.3.2000 που αφορά τη Μηνιαία Λογιστική Κατάσταση που υποβάλλουν τα πιστωτικά ιδρύματα στην Τράπεζα της Ελλάδος . ΤΡΑΠΕΖΑ ΤΗΣ ΕΛΛΑΔΟΣ Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αφού έλαβε υπόψη : α ) το άρθρο 1 του Ν. 1266/82 « Όργανα ασκήσεως της νομισματικής , πιστωτικής και συναλλαγματικής πολιτικής και άλλες διατάξεις » , β ) το άρθρο 9 του Ν. 2548/97 « Ρυθμίσεις για την Τράπεζα της Ελλάδος » , όπως ισχύει , γ ) την ΠΔ / ΤΕ 2458/1.3.2000 , δ ) τη σκοπιμότητα πλήρους προσαρμογής του πλαισίου της παρεχόμενης στατιστικής πληροφόρησης που είναι αναγκαία για την τήρηση των υποχρεωτικών καταθέσεων σύμφωνα με τα ισχύοντα στο Ευρωσύστημα , αποφάσισε τα ακόλουθα : 1. Τροποποιείται το « Παράρτημα 4 » της Μηνιαίας Λογιστικής Κατάστασης που υποβάλλεται από τα πιστωτικά ιδρύματα σύμφωνα με τις διατάξεις της ΠΔ / ΤΕ 2458/1.3.2000 και αντικαθίσταται από το νέο « Παράρτημα 4 » , υπόδειγμα του οποίου επισυνάπτεται στην παρούσα Πράξη . 2. Ειδικά για την πρώτη περίοδο υποβολής , το νέο Παράρτημα θα υποβληθεί από τα πιστωτικά ιδρύματα μέχρι 7 Ιουλίου 2000 , με βάση τα στοιχεία του μηνός Ιουνίου 2000 , τροποποιούμενης της παράγρ . 2α της ΠΔ / ΤΕ 2458/1.3.2000 . Κατά την πρώτη υποβολή του « Παραρτήματος 4 » επιτρέπεται στα πιστωτικά ιδρύματα να χρησιμοποιήσουν εκτιμήσεις για ορισμένα στοιχεία , υπό την προϋπόθεση της υποβολής οριστικών στοιχείων την αμέσως επόμενη περίοδο αναφοράς . Κατά τα λοιπά η ΠΔ / ΤΕ 2458/1.3.2000 παραμένει αμετάβλητη . Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού . Η Πράξη αυτή να δημοσιευθεί στην Εφημερίδα της Κυβερνήσεως . Αθήνα , 14 Ιουνίου 2000 Ο Διοικητής ΛΟΥΚΑΣ ΠΑΠΑΔΗΜΟΣ